钦定古今图书集成/理学汇编/经籍典/第195卷 > 日知录一 > 三国来媵
## 钦定古今图书集成/理学汇编/经籍典/第195卷 > 日知录一 > 三国来媵

十二公之世，鲁女嫁于诸侯多矣，独宋伯姬书“三国
来媵”，盖宣公元妃所生。

宣公元年，“夫人至自齐” ，即穆姜。

庶出之子不书生，故子同生特书。庶出之女不书，“致”
不书媵，故伯姬归于宋特书。

《卫硕人之诗》曰：“东宫之妹。”《正义》曰：“东宫，太子所居也。
系太子言之，明与同母，见夫人所生之贵。是知古人
嫡庶之分，不独子也。女亦然矣。”